stanford-oval/wikipedia huggingface dataset:
Citroën GS ja GSA
Suunnittelu

Citroën aloitti pienen perheauton kehittämisen jo vuonna 1960 mallilla C60. Projekti jatkui erilaisten suunnitelmien parissa vuosikymmenen, Citroën tutki muun muassa mahdollisuutta käyttää Wankelmoottoria ja kaasunestejousitusta uudessa mallissaan. Vuonna 1963 suunnitelman nimi oli Projekti F ja se alkoi olla valmis tuotantoon. Citroën kuitenkin arvioi auton olevan liian samankaltainen kuin vuonna 1965 esitelty Renault 16, joten vuonna 1967 projekti jäädytettiin. Useita projektissa suunniteltuja komponentteja kuitenkin käytettiin Projekti G:ssä, josta myöhemmin kehitettiin GS. Noihin aikoihin puhuttiin, että GS:n muotoilu olisi perustunut Pininfarinan BMC AD017 -malliin, mutta Citroën kuitenkin kiisti tämän.
Julkistus ja myöhempi kehitys

GS tuli myyntiin 24. elokuuta 1970. Auton korimallia kutsuttiin Berlineksi, joka vastaa käytännössä sedania, takana on pieni tavaratilan luukku. GS:n sivuikkunat oli muotoiltu fastback-tyylisesti ja takaosa laskeutui terävästi kuin 1930-luvun Kammback-autossa. Auton aerodynamiikka oli hyvä ja ilmanvastuskerroin oli aikansa pienimpiä.
Hyvästä aerodynamiikasta huolimatta autoa pidettiin alitehoisena pienen 1015-kuutioisen moottorin vuoksi. Tämän ratkaisuksi elokuussa 1972 Citroën lisäsi valikoimaan isomman 1222 cm³ moottorin. Ilmoitettu moottoriteho nousi vaatimattomasta 55:stä 60 hevosvoimaan, mutta moottorin vääntö parani selvästi enemmän ja tämän seurauksena isompimoottoristen mallien välityssuhdetta muutettiin pidemmäksi: suurimmalla vaihteella 1000 r/min 23 km/h:sta 24,5 kilometriin tunnissa. Samalla etujarrulevyt vaihdettiin isompiin. Pienien moottorien suosiminen saattoi johtua Ranskan autoverotuksesta, jossa autovero määräytyi suoraan moottorin iskutilavuuden mukaan.
Robert Opronin tekemä muotoilu aiheutti kiistelyä, Citroënin toimitusjohtaja Pierre Bercot oli sitä mieltä, että auton viistoperäinen muotoilu oli käytännöllisyydessään liian arkipäiväinen. GS kuitenkin tuli myyntiin, auton peräkontti oli erittäin isokokoinen, ja vaikutelmaa korosti vararenkaan sijoittaminen moottoritilaan. Myöhemmin GS:stä kehitettiin GSA-malli.
Autoa myyntiin kahdella eri varustelutasolla. GS Club oli edullisempi ja GS Pallas ylellisempi. Pallas-varustelu oli saatavana vain sedan-malliin. Pallaksessa oli täysin peittävät pölykapselit, kylkilistat, tummennetut lasit ja tasokkaampi verhoilu. Elokuusta 1971 alkaen GS oli saatavana Break- eli farmarimallina sekä farmarimalliin perustuvana kaksiovisena ”huolto”-pakettiautona.
1971 malli

GS:n ajo-ominaisuudet ovat hyvät, auto ”kulkee kuin kiskoilla”. Myös soratiellä kulku on vakaata. Kaasunestejousitus on mukava ja kantava, ja pitää maavaran koko ajan samana myös kuormattuna. Ohjaus on kevyt, nopea ja tarkka. Jarrut ovat tehokkaat, mutta liian kevyeksi tehostettuna tunnottomat ja jarrujen lukkiintumista voi olla vaikea välttää.
Istuimet ovat mukavat. Ilmajäähdytteisestä moottorista johtuen lämmitys sekä myös tuuletus eivät ole kovin tehokkaita. 700 markan lisähintaan oli saatavana bensiinikäyttöinen lämmitin. Alustan ja korin äänet tunkeutuvat ohjaamoon.
1015 cm³ bokserimoottorin teho on 40 kilowattia (54 hv, DIN) /6500 r/min. Suurin vääntömomentti 71 newtonmetriä, 3500 r/min (DIN, 7,2 kpm). Pieni moottori ei ole yhtään sitkeä ja kuljettaja joutuu GS:ää liikuttaakseen käyttämään kierroksia sekä vaihtamaan usein.
Tekniikan Maailman 15/1971 koeajossa Citroën GS kiihtyi 0–80 km/h 11,7 sekunnissa, 0–100 km/h 18,3 sekunnissa ja 0–120 km/h 29,3 sekunnissa. Huippunopeus on 148 km/h. Pienestä moottorista huolimatta GS ei ole niin hidas kuin olisi odottanut, johtuen pienestä 885 kilon painosta, alhaisesta ilmanvastuksesta sekä nopeasta vaihteistosta.
Citroën GS maksoi Suomessa 1971 20 688 markkaa.
Citroën GS Break

GS Break voitti Tekniikan Maailman 17/1975 farmariautovertailun eli oli yhdeksästä farmariautosta paras. Kaasunestejousitus kantaa täydenkin kuorman erinomaisesti. Siinä kaikissa pyörissä on erillisjousitus sekä levyjarrut. Jousituksen korkeus säätyy itsestään aina vakiokorkeuteen riippumatta kuormasta. Myös tilaa riittää tavaroille ja GS on ”matkatavaratilaltaan testiryhmän mittavin”. GS:n kantavuus on 410 kiloa. Tavaratilan mitat takaistuin käännettynä alas: pituus 156 cm, leveys 124 cm ja korkeus 86,5 cm.
Istuimet ovat mukavia, mutta pääntukia ei ole vuoden 1975 mallissa kuten ei useimmissa muissakaan 1970-luvun puolivälin autoissa. Kuljettajan hallintalaitteet ja mittaristo ovat epätavalliset ja vaativat totuttelua, mutta toimivat hyvin kuljettajan totuttua niihin. Ajomukavuus on hyvä sekä kuormattuna että ilman kuormaa.
Jarrut toimivat hyvin myös täydellä kuormalla. Täysi kuorma kuitenkin heikentää selvästi suorituskykyä pienen 41 kW:n (55,5 hv, DIN, 1015 cm³) moottorin vuoksi. Kulutus oli Tekniikan Maailman vertailussa ilman kuormaa 7,3 litraa ja kuormattuna 7,5 litraa /100 km. Bensiinin kulutus oli vertailun pienimpiä.
Tekniikan Maailman 17/1975 vertailussa Citroën GS Break kiihtyi 0–80 km/h 12,1 sekunnissa, 0–100 km/h 19,1 sekunnissa ja 0–120 km/h 36,0 sekunnissa.
Citroën GS Break maksoi Suomessa 1974 23 680 markkaa  ja 1975 36 000 markkaa.
GSA 1979–86

Vuonna 1979 GSA korvasi GS-mallin. GSA:n ulkonäköä päivitettiin: etumaski, puskurit, takavalot, pölykapselit ja ovenkahvat vaihdettiin uudenmallisiin. Kojetaulussa kaikki kytkimet sijoitettiin lähemmäs rattia, jolloin niiden käyttö oli mahdollista tarvitsematta irrottaa käsiä yksipuolaisesta ohjauspyörästä (vastaava kojelaudan käytäntö oli CX-mallissa). Varhaisissa GS- (1976 asti) ja GSA-malleissa oli käytössä epätavallinen nopeusmittari, jonka näyttämä luetaan rullasta, joka pyöri pystysuuntaisen akselin ympäri. Myöhemmissä malleissa käytettiin tavanomaista viisarillista nopeusmittaria.
Tekniikka

GS/GSA oli etuvetoinen. Moottorina oli ilmajäähdytteinen nelisylinterinen bokserimoottori. Moottorivalikoimaan kuuluivat 1015, 1129, 1222 ja 1299 cm³ vaihtoehdot teholtaan 55-66 hevosvoimaa (41–48 kW). 1015 cm³ moottorin sylinterin mitat ovat 74 x 59 mm, suurin vääntömomentti 71 newtonmetriä, 3500 r/min (DIN, 7,2 kpm) ja suurin teho 41 kilowattia (DIN, 55,5 hv) 6500 r/min.
Hyvän aerodynamiikan ansiosta GS:n huippunopeus oli 151 km/h moottorin kierrosluvulla 6250 rpm, huolimatta pienestä 1222-kuutiosenttisestä moottorista. Vaihteita oli neljä. Autoon oli myös tarjolla Citroënin 3-vaihteinen "C-matic" puoliautomaattinen vaihteisto ja myöhemmin GSA-mallin julkistamisen yhteydessä 5-vaihteinen manuaalivaihteisto, jolla saavutettiin 164 km/h huippunopeus. GS- ja GSA-mallien moottorit olivat melko pieniä ja varhaiset mallit olivat melko alitehoisia, joten niiden moottoreita piti käyttää koko kierroslukualueella tavallisessakin ajossa.
Auton etu- ja taka-akselit olivat erillisjousitettuja ja tuettuja erillisiin apurunkoihin, mikä antoi autolle aikakauteensa nähden erinomaiset ajo-ominaisuudet, huolimatta alkuperäisistä kapeista Michelin ZX 145 SR15 -renkaista. Etujarrulevyt eivät olleet vanteiden sisällä vaan lähellä vaihdelaatikkoa, millä pyrittiin vähentämään auton jousittamatonta massaa.
Autossa käytetty kaasunestejousitus (hydraulijärjestelmä) oli peräisin Citroën DS-mallista. Hydraulijärjestelmä käytti levyjarruja ja edistyksellistä automaattisesti korkeussäätyvää kaasunestejousitusta. Järjestelmä myös sääti jarruvoimaa auton kuorman perusteella, joten maavara säilyi aina vakiona kuormasta riippumatta. Kaasunestejousitus mahdollisti auton maavaran nostamisen ajettaessa epätasaisessa maastossa hitaalla nopeudella. Kaasunestejousitus helpotti myös renkaanvaihtoa: nostamalla auton ylimpään asentoonsa pystyi takapyörän irrottamaan, muuten se oli osittain lokasuojan takana.
GS Birotor

Kaksiroottorisella Wankelmoottorilla varustettu Citroën GS Birotor tuli myyntiin 1973. Wankelmoottorinen malli tunnetaan myös nimellä Citroën GZ. Moottori tuotti 107 hevosvoimaa ja se oli NSU:n ja Citroënin "Comotor" yhteistyön tulos. GS Birotor oli pitkälti uudelleensuunniteltu, Comotor 624 -moottorin lisäksi siinä oli jäähdytetyt levyjarrut edessä ja takana tavalliset levyjarrut, sekä pyörissä viisi pulttia kolmen sijasta. Birotorin vaihteisto oli kolmivaihteinen puoliautomaatti, lokasuojia oli levitetty ja sisusta oli suunniteltu tyylikkäämmäksi. GS Birotor kuitenkin maksoi enemmän kuin isompi, nopeampi, taloudellisempi ja yksinkertaisempi Citroën DS, joten sen myynti jäi vähäiseksi, 847 kappaleeseen. GS Birotor-mallin myynti ja valmistus lopetettiin ja samalla suljettiin epätaloudellisia ja kannattamattomia wankelmoottoreita valmistanut tehdas. Vuoden 1973 öljykriisi osui mallin kannalta huonoon aikaan.
Wankelmoottorinen mallin myynti ja auton laatu olivat niin suuri pettymys, että Citroën yritti ostaa takaisin ja romuttaa kaikki Birotor-mallit. Tämä siksi, että Citroën ei halunnut toimittaa varaosia mallisarjaan ja olisi mieluusti unohtanut sen olemassaolon. Muutamia GS Birotor-malleja on kuitenkin säilynyt keräilijöillä.
Tuotanto ulkomailla

GS- ja GSA-malleja valmistettiin useissa muissakin maissa kuin Ranskassa. Autoa valmistettiin muun muassa Espanjassa, Portugalissa, Englannissa, Etelä-Afrikassa, Chilessä, Zimbabwessa, Jakartassa ja Indonesiassa.
Valmistus Indonesiassa jatkui ainakin vuoteen 1990 asti. Indonesiassa ja Sloveniassa valmistetuissa malleissa käytettiin vientimalleihin tarkoitettuja kaksoisajovaloja. Tuntemattomaksi jääneestä syystä johtuen Sloveniassa tehdyt autot olivat lähes poikkeuksessa campus beigen värisiä.
Vuosina 1979-1983 5500 GSA-autoa myytiin Itä-Saksaan, mikä teki siitä yhden harvoista länsiautoista, joita maassa oli.
Muuta

GS-mallin tuotannosta kerrotaan Louis Malle:n elokuvassa Humain, trop humain.
Mitat (GS 1971)

| --- | --- |
Pituus: 4 120 mm
Leveys: 1 609 mm
Korkeus: 1 346 mm
Akseliväli: 2 550 mm
Raideleveys (edessä / takana): 1 378 mm / 1 328 mm
Maavara: 154 mm
Omapaino: 885 kg
Mitat (GS Break)

| --- | --- |
Pituus: 4 120 mm
Leveys: 1 610 mm
Korkeus: 1 350 mm
Akseliväli: 2 550 mm
Raideleveys (edessä / takana): 1 380 mm / 1 330 mm
Omapaino: 945 kg
Aiheesta muualla

Kuvia tai muita tiedostoja aiheesta Citroën GS ja GSA Wikimedia Commonsissa
Citroën GS and GSA website Kuvia ja teknisiä tietoja GS ja GSA malleista ympäri maailman.
GS @Citroënët
GSA @Citroënët
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Citroën GS
1977 GS Berline (sedan)
1970-luvun alun GS Huolto-auto
GSA Break (farmari)
Käännös suomeksi
Chrysler New Yorker

| Chrysler New Yorker |
| --- | --- |

Valmistustiedot
Valmistusmaa:   Yhdysvallat  Kanada  Meksiko
Valmistaja:  Chrysler Corporation
Valmistusvuodet:  1940–1996
Luokka:  Full-size
Seuraaja:  Chrysler LHS
Chrysler New Yorker on Chryslerin täysikokoinen edustusluokan auto, jota valmistettiin vuosina 1936–1996. New Yorkerin korvasi Chryslerin mallistossa Chrysler 300M.
Presidentti Kekkosen New Yorker 1963

Tasavallan presidentti Urho Kekkosen uudeksi virka-autoksi hankittiin vuonna 1963 Chrysler New Yorker. Autoa pidennettiin ruotsalaisella Heinelin koritehtaalla 70 senttimetrillä, jolloin sen paino lisääntyi noin tonnilla. Muutostyössä kuljettajan osasto erotettiin matkustamosta välilasilla. Auton varusteisiin kuuluivat painonapeilla toimiva automaattivaihteisto, sähköisesti säädettävät lasit, kaksikaiuttiminen radio, kolme lukuvaloa ja yhdistetty savukkeensytytin-tuhkakuppi. Matkustamossa oli oma lämmityslaite. Tammikuussa 1972 auto siirrettiin puolustusvoimien käyttöön Kaartin pataljoonaan rekisteritunnuksella SA-42 ja poistettiin "käyttöön sopimattomana" vuonna 1979. Nykyisin auto kuuluu Mobilia-tieliikennemuseon kokoelmiin.
Presidentti Kekkosen New Yorker 1972

Suomen tasavallan presidentti Urho Kekkonen sai vuonna 1972 virka-autokseen ruotsalaiskonepajassa 76 senttimetriä pidennetyn Chrysler New Yorkerin, jossa on 7,8 litran V8-moottori ja automaattivaihteisto. Auto varustettiin kahdella C-kasettia käyttävällä nauhurilla, toinen sanelukäyttöön ja toinen stereofonisen musiikin kuunteluun. Viiden hengen matkustamon varusteisiin kuuluvat myös tuolloin harvinaiset rullaturvavyöt ja kokolattiamatto sekä sikarinsytytin ja lukuvalo, mutta ei televisiota eikä baarikaappia. Helsingin Sanomat teki auton luovutuksen aikoihin samalle sivulle jutun myös Yhdysvaltain presidentti Richard Nixonille tilatusta luodinkestävästä Lincolnista ja laski sen maksavan yli 15 kertaa sen minkä Suomen presidentin auto. Viimeisinä vuosinaan Chrysler ehti palvella myös Urho Kekkosen seuraajaksi vuonna 1982 valittua Mauno Koivistoa. Chrysler New Yorkerin tilalle hankittiin vuonna 1985 Cadillac.
Vuonna 2017 presidentin entinen New Yorker oli lahtelaisen Klaus Lindholmin omistuksessa 74 000 kilometriä ajettuna.
1994–1996 > Moottorit

V6-moottori edessä pitkittäin.
3.5 V6 3518 cm3 - 155 kW (211 hv) @5850 r/min, 302 Nm @3350 r/min
1994–1996 > Mitat

Pituus: 5268 mm
Leveys: 1891 mm
Korkeus: 1419 mm
Akseliväli: 2870 mm
Raideleveys e/t: 1574 mm
Omamassa: 1730 kg
Aiheesta muualla

Kuvia tai muita tiedostoja aiheesta Chrysler New Yorker Wikimedia Commonsissa
Merkinnän syy: Vain viimeisestä sukupolvesta ja Kekkosen autoista kerrotaan.
Kekkosen Chrysler New Yorker vuonna 1968
Chrysler New Yorker Coupe 1947
Kekkonen astuu Chrysler New Yorkeriinsa vuonna 1972
Chrysler New Yorker 1976
1994-96 Chrysler New Yorker
Dara

Dara voi tarkoittaa seuraavia:
Dara, roomalaisten rakentama linnoitus Mesopotamiassa, nykyisen Turkin alueella; siellä käytiin Daran taistelu vuonna 530
Ali Dara (1915–1981), intialainen maahockeypelaaja
Enzo Dara (1938–2017), italialainen oopperalaulaja
Olu Dara (s. 1941), yhdysvaltalainen jazzmuusikko
Dara, Sandara Park (s. 1984), eteläkorealainen laulaja, tanssija, näyttelijä, televisiojuontaja, malli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dara”, voi hakea sivunnimihaulla, laajalla sivunnimihaulla tai tekstihaulla.
Daisy Ridley

| Daisy Ridley |
| --- | --- |
 Daisy Ridley San Diegon Comic-Conissa 2015.
Henkilötiedot
Koko nimi:  Daisy Jazz Isobel Ridley
Syntynyt: 10. huhtikuuta 1992 (ikä 32) Westminster, Lontoo, Englanti
Ammatti:  näyttelijä
Näyttelijä
Aktiivisena:  2013–
Merkittävät roolit:  Rey (Tähtien sota)
Aiheesta muualla
IMDb 
AllMovie
Daisy Jazz Isobel Ridley (s. 10. huhtikuuta 1992 Westminster, Lontoo, Englanti) on brittiläinen näyttelijä, joka näyttelee Reytä Tähtien sodan jatko-osatrilogiassa.
Ridley on aiemmin näytellyt muun muassa televisiosarjoissa Hiljainen todistaja, Mr Selfridge ja Sairaalaelämää.
Filmografia > Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huom. |
| --- | --- | --- | --- | --- |
| 2015 | Scrawl | Hannah |  |  |
| 2015 | Star Wars: The Force Awakens | Rey |  |  |
| 2016 | Eilisen kuiskaus | Only Yesterday | Taeko Okajima | äänirooli; englanninkielinen versio |
| 2017 | Idän pikajunan arvoitus | Murder on the Orient Express | Mary Debenham |  |
| 2017 | Star Wars: The Last Jedi | Rey |  |  |
| 2018 | Ophelia | Ofelia |  |  |
| 2018 | Petteri Kaniini | Peter Rabbit | Töpöhäntä | äänirooli |
| 2019 | Star Wars: The Rise of Skywalker | Rey |  |  |
| 2021 | Chaos Walking | Viola Eade |  |  |
Filmografia > Televisiosarjat

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jakso(t) |
| --- | --- | --- | --- | --- |
| 2013 | Sairaalaelämää | Casualty | Fran Bedingfield | ”And the Walls Come Tumbling Down” |
| 2013 | Youngers | Jessie | ”A to B and the Apology” |  |
| 2013 | Toast of London | Charlotte | ”Vanity Project” |  |
| 2014 | Hiljainen todistaja | Silent Witness | Hannah Kennedy |  2 jaksoa ”Fraternity: Part 1” ”Fraternity: Part 2”  |
| 2014 | Mr Selfridge | Roxy Starlet | #2.8 |  |
| 2017–2018 | Star Wars: Forces of Destiny | Rey (ääni) | 7 jaksoa |  |
| 2018 | Star Wars Rebels | Rey (ääni; arkistosta otettu) | ”A World Between Worlds” |  |
Filmografia > Ääninäyttely videopeleissä

| Videopelit> Vuosi | Videopelit> Nimi | Videopelit> Rooli |
| --- | --- | --- |
| 2015 | Disney Infinity 3.0 | Rey |
| 2016 | Lego Star Wars: The Force Awakens | Rey |
| 2017 | Star Wars: Battlefront II | Rey |
Aiheesta muualla

Wikimedia Commonsissa on kuvia tai muita tiedostoja aiheesta .
Daisy Ridley Internet Movie Databasessa. (englanniksi)
Daisy Ridley Allmoviessa (englanniksi)
Hellenika Oksyrhynkhia

| Hellenika Oksyrhynkhia |
| --- | --- |
Kirjailija:  Kratippos (?)
Kieli:  muinaiskreikka (klassinen)
Genre:  historia
Julkaistu:  300-luku eaa.
Löydä lisää kirjojaKirjallisuuden teemasivulta
Hellenika Oksyrhynkhia (lat. Hellenica Oxyrhynchia; POxy 842) on nimitys antiikin Kreikan historiaa käsittelevälle teokselle, jonka katkelmia on löydetty Oksyrhynkhoksesta. Vuonna 1906 löydetty papyruksenpalanen käsittelee peloponnesolaissodan loppuvuosia ja erityisesti Notionin taistelua. Toinen, vuonna 1942 löydetty kappale käsittelee tapahtumia 300-luvulla. Täydellisen teoksen arvellaan olleen jatkoa Thukydideen Peloponnesolaissodalle.
Myös Ksenofon ja Diodoros Sisilialainen käsittelevät kyseistä ajanjaksoa teoksissaan. Ennen ensimmäisen papyruskappaleen löytämistä vuonna 1906 historioitsija Ksenofonin Hellenikaa pidettiin parempana kun Diodoroksen maailmanhistoriaa. Hellenika Oksyrhynkhian kirjoittajan, jota yleensä kutsutaan nimellä P (papyruksesta), tekstiä on kuitenkin pidetty selkeänä ja pragmaattisena. Hellenika Oksyrhynkhian kuvaukset eräistä tapahtumista sopivat myös paremmin yhteen Diodoroksen kuvausten kanssa kun Ksenofonin. Tämän takia nykyään suositaankin yleensä Diodoroksen versiota eräistä tapahtumista Ksenofonin kustannuksella.
Ei tarkalleen tiedetä kuka Hellenika Oksyrhynkhian kirjoittaja P oli. On esitetty, että kyseessä olisi ollut joko Eforos tai Theopompos. Nykyään kuitenkin yleinen käsitys on, että kirjoittaja oli 300-luvulla eaa. Ateenassa elänyt Kratippos.
Aiheesta muualla

Hellenica Oxyrhynchia, chapters 11 & 12 (englanniksi)
Club Tour

Club Tour on Kiss-yhtyeen ensimmäinen kiertue. Kiertue alkoi 30.1.1973 ja loppui 31.12.1973. Kiss soitti kiertueen aikana 24 keikkaa. Kiertue soitettiin pelkästään Yhdysvalloissa. Kiertueen aikana yhtye nauhoitti debyyttialbuminsa Kiss.
Kiertueen settilista

"Deuce"
"Watchin' You"
"Love Her All I Can"
"She"
"Simple Type"
"Keep Me Waiting"
"Want You Beside Me (Life In The Woods)"
"Baby, Let Me Go"
"Firehouse"
"Black Diamond"
"Go Now"
"Deuce"
"Cold Gin"
"She"
"Love Her All I Can"
"Nothin' To Lose"
"Watchin' You"
"Let Me Know"
"Black Diamond"
"Acrobat"
"Strutter"
"100,000 Years"
"Simple Type"
"Baby, Let Me Go"
Kokoonpano

Paul Stanley – rytmikitara, laulu
Gene Simmons – bassokitara, laulu
Ace Frehley – soolokitara, taustalaulu
Peter Criss – rummut, taustalaulu
Darmstadt (kappale)

| ”Darmstadt” Ruoska |
| --- | --- | --- |

Singlen tiedot
 Albumilta: Riisu
 Julkaistu: 15. elokuuta 2003
 Tuottaja(t): Tuomo Valtonen
 Tyylilaji: industrial metal
 Kesto: 07.23
 Levy-yhtiö: Kråklund
Ruoskan muut singlet
| ”Aurinko ei nouse” 2002 | ”Darmstadt” 2003 | ”Tuonen viemää” 2005 |
"Darmstadt" on industrial metal -yhtye Ruoskan toinen single sen toiselta studioalbumilta Riisu. Se julkaistiin vuonna 2003.
Kappaleet

Darmstadt – 3.34
Airut – 3.49
Club Universidad Nacional

Seuran logo
Club Universidad Nacional tai lyhyemmin Universidad on jalkapalloseura Méxicosta Meksikosta. Seura edustaa Universidad Nacional Autónoma de México -yliopistoa (UNAM) ja se tunnetaankin yleisesti nimillä Pumas ja Pumas de la UNAM. Se on perustettu vuonna 1954. Seura pelaa maansa pääsarjatasolla. Seuran kotikenttänä toimiin lähes 70 000 katsojaa vetävä Estadio Olímpico Universitario. Seura on voittanut Meksikon mestaruuden viidesti. vuonna 2004 se voitti molemmat pääsarjan kilpailut.
Saavutukset

Liigamestaruus: 1977, 1981, 1991, 2004 (Clausura), 2004 (Apertura), 2009 (Clausura)
Meksikon Cupin voitto: 1975
Mestarijoukkueiden kilpailun voittaja: 1975, 2004
CONCACAF Champions' Cup: 1980, 1982, 1989
Interamerikan Cup: 1981
Trofeo Santiago Bernabéun voitto: 2004
Aiheesta muualla

Wikimedia Commonsissa on kuvia tai muita tiedostoja aiheesta .
Seuran kotisivu
Horreum

Horreum (lat.) voi viitata seuraaviin:
horreum (mon. horrea), viljavarasto tai muu varastorakennus Rooman valtakunnassa
Horraon (lat. Horreum), antiikin aikainen kaupunki Epeiroksessa Kreikassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Horreum”, voi hakea sivunnimihaulla, laajalla sivunnimihaulla tai tekstihaulla.
Darmstadt-Dieburgin piirikunta

Darmstadt-Dieburgin piirikunta (saks. Landkreis Darmstadt-Dieburg) on piirikunta Darmstadtin hallintopiirissä Hessenin osavaltiossa Saksassa. Piirikunnan pinta-ala on 658,64 neliökilometriä, ja siihen kuuluu 23 kuntaa. Vuoden 2020 lopussa piirikunnan väkiluku oli 297 701 asukasta. Aluehallinnon päämaja sijaitsee Darmstadtin kaupungin Kranichsteinin kaupunginosassa. Toinen hallintokeskus on Dieburgin Kreishaus. Eräitä erityisesti koulutukseen liittyviä sivukonttoreita on myös Groß-Umstadtissa, Ober-Ramstadtissa ja Pfungstadtissa. Eläinlääkäri toimii Darmstadtissa.
Darmstadt-Dieburgin piirikunta ja sen kunnat.
Alueen on tehnyt kuuluisaksi Messelin kaivos, josta on löydetty lukuisia subtrooppisia ja trooppisia kasvi- ja eläinfossiileita. Se on Unescon maailmanperintökohde vuodesta 1995.
Aiheesta muualla

Kuvia tai muita tiedostoja aiheesta Darmstadt-Dieburgin piirikunta Wikimedia Commonsissa
Piirikunnan verkkosivut (saksaksi)
Hessenin piirikunnat ja piirivapaat kaupungit
Bergstraße
Darmstadt
Darmstadt-Dieburg
Frankfurt am Main
Fulda
Gießen
Groß-Gerau
Hersfeld-Rotenburg
Hochtaunuskreis
Kasselin kaupunki
Kasselin piirikunta
Lahn-Dill-Kreis
Limburg-Weilburg
Main-Kinzig-Kreis
Main-Taunus-Kreis
Marburg-Biedenkopf
Odenwaldkreis
Offenbach am Main
Offenbachin piirikunta
Rheingau-Taunus-Kreis
Schwalm-Eder-Kreis
Vogelsbergkreis
Waldeck-Frankenberg
Werra-Meißner-Kreis
Wetteraukreis
Wiesbaden
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Landkreis Darmstadt-Dieburg
Käännös suomeksi
Hellcat Records

Hellcat Recordsin logo
Hellcat Records on emoyhtiöstään Epitaph Recordsista irronnut yhdysvaltalainen levy-yhtiö, joka on erikoistunut ska punkin julkaisemiseen. Yhtiön johtoportaassa toimii muun muassa Rancid-yhtyeestä tunnettu Tim Armstrong.
Hellcatin julkaisemia yhtyeitä ovat muun muassa Rancid, Dropkick Murphys, HorrorPops, Nekromantix, Tiger Army, The Distillers, Leftöver Crack ja Time Again. Yhtiö on julkaissut myös vuosittaista Give ’Em the Boot -kokoelmalevyjen sarjaa.
Aiheesta muualla

Levy-yhtiön kotisivut (Arkistoitu – Internet Archive)
Daniel Leo

Daniel "Danny the Lion" Leo (s. 1941) tunnetaan myös nimillä Daniel Leotardo tai Daniel Leonelli on yhdysvaltalainen mahdollisesti tämänhetkinenmilloin? Genovesen mafiaperheen päällikkö.
Leo syntyi amerikanitalialaiseen perheeseen. 1970-luvulla Leo kuului pahamaineiseen East Harlem Purple Gang italialaisrikollisryhmittymään. Sen jälkeen Leo on pitänyt matalaa profiilia New Jerseyssä, kunnes vuonna 2007 Leo joutui syytteisiin kiristyksestä ja koronkiskonnasta. Leo todettiin syylliseksi näihin rikoksiin vuoden 2008 alussa ja hänet tuomittiin viideksi vuodeksi vankeuteen.
Leo vapautui vankilasta 7. lokakuuta 2011.